ஜனநாயகவாதிகளையும், மனித உரிமை செயற்பாட்டாளர்களையும், பத்திரிகையாளர்களையும் பொய்வழக்குகளை சுமத்தி சிறையில் அடைப்பதன் மூலம் மோடி அரசு மற்றும் பா.ஜ.க ஆளும் மாநில அரசுகள் நாட்டை அவசர நிலையை நோக்கி கொண்டு செல்கின்றன. எதிர்குரல்களை எழுப்பாத, கட்டுப்பட்டு நடக்கும் ஒரு சமூகத்தை உருவாக்க பாசிச ஆட்சியாளர்கள் முயற்சிக்கின்றனர். இவர்களின் சதித்திட்டங்களை அடையாளம் கண்டு அதனை பயமின்றி எதிர்த்து போராடுவதற்கு ஜனநாயக உணர்வுடைய அனைவரும் களமிறங்கவேண்டும். பொய் வழக்குகளை வாபஸ் பெற்று மனித உரிமை ஆர்வலர்கள் மற்றும் சிந்தனையாளர்களை விடுவிக்க அரசுக்கு அனைத்து கட்சிகளும் அழுத்தம் கொடுக்கவேண்டும்.